Kalèndher Tionghoa wiwit dikembangaké ng milenium ka-3 SM, konon ditemokaké déning panguwasa legendaris pisanan, Huáng Dì, sing mrintah antara taun 2698 SM-2599 SM, lan dikembangaké manèh déning panguwasa legendaris ka-4, Kaisar Yáo. Siklus 60 taun (gānzhī utawa liùshí jiǎzǐ) wiwit dipigunakaké ing milenium ka-2 SM. Kalèndher sing luwih pepak ditetepaké taun 841 SM ing zaman Dinasti Zhōu kanthi nambahaké panerapan bulan gandha lan bulan pisanan saben taun diwiwiti cedhak karo titik balik srengéngé ing mangsa adhem.